ཐེངས་ཤིག་ང་རང་དང་གསར་དུ་ནང་ལོགས་ནས་བསླེབས་མ་ཐག་པའི་རི་འཛེགས་གནང་མཁན་གྱི་གྱོན་ཆས་ལྟ་བུ་སྤྲས་པའི་གྲོགས་པོ་ཞིག་དང་དཔུང་བ་མཉམ་གཤིབས་ཀྱིས་ལྕགས་རྟ་ཞོན་ཏེ་དགུན་སྟོད་ཀྱི་ལྷ་སའི་པེ་ཅིན་སྲང་ལམ་བརྒྱུད་ནས་འགྲོ་སྐབས།བལྟས་པ་ཙམ་གྱིས་གདོང་མདོག་སེར་པོར་གྱུར་དྲགས་པའི་ཁོང་ནས་མགོ་བོ་ཡར་དགྱེས་ཏེ་ཁོ་ཁུ་ཁོ་ལཱའིམངར་ཆུ་ཞིག་འཐུང་ཞོར་གློ་བུར་དུ་ཚོར་སྣང་ཟབ་མོས་བརྗོད་དོན༼ཁུ་ལཱ་འདིས་བྲོ་བ་པེ་ཅིན་དང་འདྲ་བོ་མི་འདུག༽ཟེར།སྐབས་དེར་ངས་བྲེལ་འཚུབ་ཀྱིས་ང་ཚོའི་སྔོན་ན་རྒྱུ་བའི་རླངས་འཁོར་ལ་བལྟས་ནས་ཁོང་གི་སྐད་ཆར་དོ་སྣང་མ་བྱས།༼ཁྱོད་ཀྱིས་ཇི་ལྟར་མི་འདྲ་བ་ཤེས་སམ།རེད་ཡ།ཁོ་ལཱ་ནི་གཅིག་པ་རེད་མི་འདྲ་ས་ནི་ཁཽར་ཡུག་གི་རྐྱེན་རེད༽ཅེས་ཁོང་གི་སྐད་ཆའི་ནང་མི་འདྲ་བ་གང་ཞིག་མཚོན་དོན༼དཔེར་ན་རྒྱ་ཁོག་ཟ་ན་ཁྲོམ་འདུསརྒྱས་ཁྲིན་ཏུའུ་འབོད།སྒྱུར་མཁན།ཡག་པོ་ཡོད་རེད།བརླན་བཤེར་གྱི་ཁོར་ཡུག་དེ་འདྲ་ཞིག་ཏུ་ཐ་ན་དེར་བརྗོད་པའི་སྐད་ཆའི་གདངས་དེའང་རྒྱ་ཁོག་དང་འཕྲོད་པོ་ཡོད་པ་རེད།ས་ཆ་གཞན་ཞིག་ལ་བརྗེ་བོ་བརྒྱབ་པ་ཡིན་ན་བྲོ་བ་དེ་འདྲ་ཡོང་གི་མ་རེད༽ཟེར།ང་རང་ལ་ལམ་སེང་བློ་སྒོ་ཕྱེས་ནས་དེ་ལྟར་བརྗོད་ན་ས་ཁོངས་ལའང་མངོན་གསལ་ཡ་མཚར་གྱི་སྟོབས་ཤུགས་དང་གསང་བ་ལྐོག་གྱུར་འདུག་ཅིང༌།མི་རྣམས་ལ་ཚོར་སྣང་དང་དྲི་རོ་རེག་བྱའི་ཚོར་བ་འདྲ་མིན་གནས་འདིར་སྟེར་ཐུབ་ནའང་ས་ཆ་བརྗེ་བོ་བརྒྱབས་རྗེས་དེ་ལྟར་མ་ཡིན།འདི་ནི་ཕལ་ཆེར་མཁའ་དབུགས་དང་ས་གཤིས་སོགས་ཀྱི་གྲུབ་ཆས་ཐག་གཅོད་བྱེད་དགོས་པས།གཞན་ཅི་ཞིག་ཡོད་དམ།ཁོ་ལཱ་མངར་ཆུ་ལྕགས་བྲིན་གང་ཡང་འདི་ལྟར་ཡིན་ན་གཞན་པ་སྨོས་ཅི་དགོས།